รัฐบาลไทย-ข่าวทำเนียบรัฐบาล-ไทยรับมอบ “ครอบพระเศียรทองคำ” จากสหรัฐอเมริกา สันนิษฐานเป็นโบราณวัตถุศิลปะล้านนา อยู่ในพุทธศตวรรษที่ ๒๐-๒๑ พร้อมนำมาจัดนิทรรศการเร็วๆ นี้
วันพฤหัสบดีที่ 2 มิถุนายน 2565
ไทยรับมอบ “ครอบพระเศียรทองคํา” จากสหรัฐอเมริกา  สันนิษฐานเป็นโบราณวัตถุศิลปะล้านนา อยู่ในพุทธศตวรรษที่ ๒๐-๒๑ พร้อมนํามาจัดนิทรรศการเร็วๆ นี้
ไทยรับมอบ “ครอบพระเศียรทองคํา” จากสหรัฐอเมริกา  สันนิษฐานเป็นโบราณวัตถุศิลปะล้านนา อยู่ในพุทธศตวรรษที่ ๒๐-๒๑ พร้อมนํามาจัดนิทรรศการเร็วๆ นี้
ไทยรับมอบ “ครอบพระเศียรทองคํา” จากสหรัฐอเมริกา สันนิษฐานเป็นโบราณวัตถุศิลปะล้านนา อยู่ในพุทธศตวรรษที่ ๒๐-๒๑ พร้อมนํามาจัดนิทรรศการเร็วๆ นี้เตรียมนํา “ทับหลังจากปราสาทเขาโล้น”จังหวัดสระแก้ว และ “ทับหลังจากปราสาทหนองหงส์” จ.บุรีรัมย์ ไปจัดแสดงในพื้นที่
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า จากการดําเนินงานของคณะกรรมการติดตามโบราณวัตถุของไทยในต่างประเทศกลับคืนสู่ประเทศไทย ซึ่งแต่งตั้งเมื่อวันที่ ๙ มิถุนายน ๒๕๖๐ จนถึงปัจจุบัน รวม ๕ ปี ถือว่าประสบความสําเร็จเป็นอย่างยิ่ง ได้รับความร่วมมือจากสํานักงานสืบสวนเพื่อความมั่นคงแห่งมาตุภูมิ สหรัฐอเมริกา ในการติดตามโบราณวัตถุในต่างประเทศกลับคืนสู่ประเทศได้แก่ ทับหลัง ๒ รายการ จาก Asian Art Museum เมื่อปี ๒๕๖๔ การสร้างการรับรู้ของคุณค่าโบราณวัตถุที่ได้กลับมาอยู่ในถิ่นกําเนิด แก่ผู้ครอบครองโบราณวัตถุของไทยทั้งในประเทศ และต่างประเทศ จึงได้มีการแจ้งขอส่งมอบโบราณวัตถุที่ครอบครองอยู่ให้กับประเทศไทย โดยผ่านกระทรวงการต่างประเทศและกรมศิลปากร รวมจํานวนถึงปัจจุบันแล้ว ๑๑ ราย ได้แก่ การรับมอบโบราณวัตถุภายในประเทศ จากนายโยธิน ธาราหิรัญโชติและภรรยา เมื่อปี ๒๕๖๔ ที่ผ่านมา ประกอบด้วย เครื่องปั้นดินเผาสมัยลพบุรี จากแหล่งเตาจังหวัดบุรีรัมย์ จํานวนมากถึง ๑๖๔ รายการ มูลค่ารวม ๘๒ ล้านบาท เพื่อให้เก็บรักษาเป็นสมบัติของชาติ โดยขณะนี้กรมศิลปากรได้นําไปจัดแสดงในนิทรรศการถาวร ห้องประวัติศาสตร์โบราณคดีสมัยลพบุรี ณ พิพิธภัณฑสถานแห่งชาติ พระนคร เครื่องปั้นดินเผาลพบุรีเป็นโบราณวัตถุอายุราวพุทธศตวรรษที่ ๑๒-๑๙
นายอิทธิพล กล่าวต่อว่า ล่าสุดได้รับรายงานจากที่ประชุมคณะกรรมการติดตามโบราณวัตถุของไทย ในต่างประเทศกลับคืนสู่ประเทศไทย ครั้งที่ ๑/๒๕๖๕ เมื่อเร็วๆนี้ว่า ได้มีการรับมอบโบราณวัตถุจากต่างประเทศ ได้แก่ ครอบพระเศียรทองคํา ซึ่งกระทรวงการต่างประเทศได้เป็นผู้แทนประเทศไทยรับมอบจากชาวอเมริกัน และส่งให้กรมศิลปากร เมื่อวันที่ ๑๙ พฤษภาคม ๒๕๖๕ ซึ่งทางสํานักพิพิธภัณฑสถานแห่งชาติ ได้ตรวจสอบเนื้อวัสดุแล้วพบว่าเป็นทองคํา ๙๕ % ครอบพระเศียรทองคํานี้เป็นเครื่องประดับพระเศียรพระพุทธรูป ประกอบด้วยส่วนครอบพระเศียรกว้าง-ยาว ๑๔ x ๑๗.๖ ซม. หนัก ๑๒.๗ กรัม และส่วนพระรัศมีสูง ๑๒.๗ ซม. เส้นผ่าศูนย์กลาง ๔ ซม. หนัก ๒๙.๙ กรัม เทคนิคดุนทองและตีทอง ในเบื้องต้นสันนิฐานว่าเป็นโบราณวัตถุศิลปะล้านนา อายุราวพุทธศตวรรษที่ ๒๐-๒๑ สร้างขึ้นเพื่อถวายเป็นพุทธบูชา โดยนิยมใช้ประดับพระเศียรพระพุทธรูปแกะสลักจากหิน โดยกรมศิลปากรจะได้นําเข้าเก็บรักษา ณ คลังกลางพิพิธภัณฑสถานแห่งชาติ เพื่อการศึกษาและการจัดแสดงในนิทรรศการต่อไป
ทั้งนี้ ยังมีความก้าวหน้าจากสํานักงานสืบสวนเพื่อความมั่นคงแห่งมาตุภูมิ สหรัฐอเมริกา ที่ได้มีนัดหมายเข้าเจรจาเพื่อตรวจสอบโบราณวัตถุจากประเทศไทยที่จัดแสดง ณ พิพิธภัณฑ์ศิลปะแห่งเดนเวอร์ ประกอบด้วย ประติมากรรมสําริดจากแหล่งโบราณคดีประโคนชัย จังหวัดบุรีรัมย์ ซึ่งมีแนวโน้มว่าจะเป็นโบราณวัตถุที่อาจได้รับกลับคืนประเทศไทยในลําดับถัดไป ทั้งนี้ ไทยต้องให้ทางสํานักงานสืบสวนเพื่อความมั่นคงแห่งมาตุภูมิ สหรัฐอเมริกา ดําเนินการในทางกฎหมายก่อน จึงจะทราบผลในที่สุด นอกจากนี้คณะกรรมการฯ ยังได้หารือถึงการนําทับหลังจากปราสาทเขาโล้น จังหวัดสระแก้ว และทับหลังจากปราสาทหนองหงส์ จังหวัดบุรีรัมย์ ไปจัดแสดงในพื้นที่แหล่งที่มา คือ ศูนย์ข้อมูลอุทยานประวัติศาสตร์สะด๊กกอกธม จังหวัดสระแก้ว และศูนย์ข้อมูลอุทยานประวัติศาสตร์พนมรุ้ง จังหวัดบุรีรัมย์ ซึ่งเป็นหน่วยงานของกรมศิลปากรที่มีระบบการดูแลรักษาความปลอดภัย ต่อไป